شه‌فه‌ق نيوز/ بنه‌ماڵه‌ى"ئال كوبه" جه‌خت له‌وه‌ كرد وه‌گووره‌ى ئه‌نجام په‌يجووريه‌يل ئه‌وه‌ ده‌ركه‌فتگه‌ ك وه‌رپرسيگ گه‌ورا له‌ پاريزگاى نه‌جه‌ف ده‌س له‌ روێداين كوشتن سائر كوبه‌ى برايان داشتگه‌و ئه‌و وه‌رپرس وه‌ل پاسه‌وانه‌يلێ نزيكه‌ى 5 مليۆن دۆلاريش له‌لى دزينه‌.
له‌ى باوه‌ته‌و، ئحسان كوبه‌ قسه‌كه‌ر وه‌ناو بنه‌ماڵه‌گه‌ ئه‌را شه‌فه‌ق نيوز وت: وه‌ گووره‌ى په‌يجوريه‌يل له‌باره‌ى كوشتن سائر كوبه‌ى براى ئه‌وه‌ ده‌ركه‌فتگه‌ ك وه‌رپرسيگ گه‌ورا له‌ پاريزگاگه‌و پاسه‌وانه‌يلى براگه‌ى كوشتنه‌و 5 مليۆن دۆلاريش له‌لى دزينه‌.
قسه‌كه‌ره‌گه‌ داوايش له‌ ئه‌نجومه‌ن نه‌هيشتن گه‌ناته‌كارى كرد په‌يجوورى له‌باره‌ى ئه‌و پڕه‌ پويله‌ ئه‌و وه‌رپرسه‌ و ئه‌و كارخانه‌يليه‌ واز بكا ك ديريده‌يان و له‌ پويل هاووڵاتيه‌يل و كرده‌وه‌يل دزيكردن وه‌ئاشكرا دايانمه‌زرانگه‌و باس له‌وه‌يش كرد ئاماده‌ن گشت به‌ڵگه‌يگ له‌باره‌ى ئه‌و دزيكردنه‌ پيشكه‌ش بكه‌ن.
